pythainlp/thai-wiki-dataset-v4 huggingface dataset:
มายุ ทามูระ

มายุ ทามูระ (เกิด 12 มกราคม ค.ศ. 1999 ที่จังหวัดไซตามะ) ชื่อเล่น มายุตัน  หรือ มายุจัง  เป็นไอดอล และนักร้องชาวญี่ปุ่น ปัจจุบันเป็นสมาชิกของวงไอดอลญี่ปุ่น โนกิซากะโฟร์ตีซิกซ์ เป็นสมาชิกรุ่นที่สี่ของวง
ประวัติ.
ชีวิตช่วงแรก.
เธอเกิดเมื่อวันที่ 12 มกราคม 1999 ที่จังหวัดไซตามะ ขณะที่ศึกษาระดับมัธยมศึกษาตอนต้น เธอได้อยู่ในชมรมซอฟต์บอล ต่อมาเธอไม่ผ่านการคัดเลือกเพื่อเข้าศึกษาต่อในระดับมัธยมศึกษาตอนปลาย ด้วยความที่เจ้าตัวมีความสนใจเกี่ยวกับไอดอล เธอเคยเข้าร่วมออดิชันสมาชิกวงเอเคบีโฟร์ตีเอต แต่ไม่ผ่านการคัดเลือก ในท้ายที่สุดเธอก็กลับไปศึกษาต่อจนจบระดับมัธยมศึกษาตอนปลายได้
อาชีพ.
หลังจากที่ไม่ผ่านการคัดเลือกเป็นสมาชิกเอเคบีโฟร์ตีเอต ต่อมาทามูระได้เข้าร่วมออดิชันสมาชิกวงโนกิซากะโฟร์ตีซิกซ์ และผ่านการคัดเลือกเข้าเป็นสมาชิกโนกิซากะโฟร์ตีซิกซ์รุ่นที่สี่ ในวันที่ 15 สิงหาคม 2018 และเปิดตัวครั้งแรกอย่างเป็นทางการในวันที่ 3 ธันวาคม 2018 ในงาน "Nogizaka46 4th Generation Omitatekai" ซึ่งจัดขึ้นที่นิปปงบูโดกัง
ในปี 2019 ทามูระได้เข้าร่วมงานวันบรรลุนิติภาวะที่ศาลเจ้าโนกิ เขตมินาโตะ จังหวัดโตเกียว ร่วมกับสมาชิกวงโนกิซากะโฟร์ตีซิกซ์ที่บรรลุนิติภาวะในขณะนั้น อาทิ มินามิ อูเมซาวะ, อาซูกะ ไซโต ต่อมาเดือนตุลาคมจนถึงพฤศจิกายน ปีเดียวกัน เธอมีผลงานละครเวทีเรื่องแรกกับทางวงในเรื่อง "Nogizaka46 Version "Pretty Guardian Sailor Moon" Musical 2019" โดยรับบทเป็น เซเลอร์วีนัส หรือ ไอโนะ มินาโกะ
ในเดือนเมษายน 2020 ทามูระได้รับหน้าที่เป็นพิธีกรประจำรายการวิทยุ "Recomen!" ซึ่งทำหน้าที่ต่อจากมิโอนะ โฮริ โดยเธอจะออกรายการทุกวันพุธประจำสัปดาห์ ต่อมาในวันที่ 16 พฤศจิกายน ปีเดียวกัน เธอติดเซ็มบัตสึครั้งแรกในซิงเกิลที่ 26 ของโนกิซากะโฟร์ตีซิกซ์ "Boku wa Boku o Suki ni Naru" 
ในปี 2023 ทามูระได้ออกโฟโต้บุ๊คหรือหนังสือรวมภาพเล่มแรกของเธอในชื่อ "Koi ni Ochita Shunkan" ซึ่งวางจำหน่ายในวันที่ 1 สิงหาคม โดยสำนักพิมพ์วานิบุ๊คส์ ต่อมาในวันที่ 19 กรกฎาคม 2024 ทามูระได้รับหน้าที่เป็นพิธีกรประจำรายการวิทยุ "TOKYO FM『ฺBelc presents Nogizaka46 no Nogizaka ni Sōdanda!』" ซึ่งทำหน้าที่ต่อจากเรอิ เซมิยะ ที่ประกาศจบการศึกษาออกจากวงในเดือนเดียวกัน
ในปี 2025 ทามูระได้รับหน้าที่ในการพากย์เสียงตัวละครในซีรีย์ไลต์โนเวลเป็นครั้งแรกในเรื่อง "ลาก่อนปาร์ตี้แรงก์ A ผมคนนี้จะไปอยู่กับลูกศิษย์"
ผลงาน.
โนกิซากะโฟร์ตีซิกซ์.
"ดูรายชื่อผลงานเพลงของโนกิซากะโฟร์ตีซิกซ์เพิ่มเติมที่": รายชื่อผลงานเพลงของโนกิซากะโฟร์ตีซิกซ์
ท่าอากาศยานทาโพลีม

ท่าอากาศยานทาโพลีม ((IATA: GOI, ICAO: VOGO)) เป็นท่าอากาศยานนานาชาติให้บริการพื้นที่รัฐกัว ประเทศอินเดีย และเป็นท่าอากาศยานหลักของกัว บริหารงานโดยกรมท่าอากาศยานอินเดีย (AAI) เป็นเขตพลเมืองภายในฐานทัพกองทัพเรืออินเดีย ไอเอ็นเอส หันสา ท่าอากาศยานตั้งอยู่ที่ทาโพลีม อำเภอกัวใต้ จากนครใกล้สุด วาสโกเดอกามา, จากมรรเคา และ จากเมืองหลวงของรัฐ ปณชี
อาคารผู้โดยสารเปิดใช้ในปี 2013 ผลงานออกแบบโดยครีเอทีฟกรุ๊ป สัญชาติอินเดีย ในปีงบประมาณ 2022-2023 มีผู้โดยสารเดินทางผ่านท่าอากาศยาน 8.5 ล้านคน มีเที่ยวบินยุโรปจำนวนหนึ่งที่บินมายังกัวเพียงบางช่วงของปี ส่วนใหญ่ระหว่างพฤศจิกายนถึงพฤษภาคม เช่น เที่ยวบินระหว่างสหราชอาณาจักร (ลอนดอนแกตวิก กับ แมนเชสเตอร์) ของ ทียูไอแอร์เวส์ และเที่ยวบินจำนวนหนึ่งระหว่างเมืองในรัสเซีย
ความหนาแน่นในอาคารผู้โดยสารและทางอากาศของท่าอากาศยาน เป็นผลมาขากการใช้งานร่วมกับการบินทหารอากาศและกิจกรรมของทหารเรือ จึงมีการเสนอการสร้างท่าอากาศยานแห่งที่สอง ท่าอากาศยานมโนหัร ขึ้นมารองรับ ท่าอากาศยานนี้สร้างเสร็จไปเมื่อ 11 ธันวาคม 2022 และเปิดให้บริการในวันที่ 5 มกราคม 2023 ตั้งอยู่ห่างไป จากทาโพลีม
โดฮาคอร์นิช

โดฮาคอร์นิช  เป็นพรอมเมอนาดริมอ่าว มีความยาว ทอดไปตามอ่าวโดฮา ในโดฮา เมืองหลวงของประเทศกาตาร์ กิจกรรมการเฉลิมฉลองรายปี เช่น วันชาติกาตาร์ และ วันกีฬาชาติ เฉลิมฉลองโดยมีศูนย์กลางอยู่ที่โดฮาคอร์นิช โดฮาคอร์นิชยังเป็นสถานที่ท่องเที่ยวสำคัญของโดฮา
มีจุดหมายตาสำคัญจำนวนมากของโดฮาที่ตั้งอยู่บนโดฮาคอร์นิช โดฮาคอร์นิชเริ่มต้นที่พิพิธภัณฑ์ศิลปะอิสลาม และสิ้นสุดที่โรงแรมเชอราตันโดฮารีสอร์ต คอร์นิชแบ่งออกเป็นสามส่วนหลัก คือ สวนและพรอมเมอนาดคอร์นิช (Corniche Park and Promenade), ถนนคอร์นิช (Corniche Street) และ เขตรัฐบาล (Government zone)
สถานีวิทยุแห่งชาติจีน

ประวัติศาสตร์.
โครงสร้างพื้นฐานเริ่มต้นด้วยเครื่องส่งสัญญาณจากมอสโกเพื่อตั้งสถานีแห่งแรกที่เหยียนอาน (延安) โดยใช้สัญญาณเรียกขาน XNCR ("วิทยุจีนใหม่") สำหรับการออกอากาศ และเป็นสถานีวิทยุแห่งแรกที่ก่อตั้งโดยพรรคคอมมิวนิสต์จีนใน ค.ศ. 1940
ทางตะวันตกเป็นที่รู้จักในชื่อ สถานีวิทยุเหยียนอานซินหฺวา  ออกอากาศวันละสองชั่วโมง ส่วนในประเทศจีนมีชื่อว่า สถานีวิทยุกระจายเสียงเหยียนอานซินหฺวา ก่อตั้งขึ้นเมื่อวันที่ 30 ธันวาคม ค.ศ. 1940
วันที่ 25 มีนาคม ค.ศ. 1949 เปลี่ยนชื่อเป็น สถานีวิทยุกระจายเสียงชานเป่ย์ซินหฺวา  หลังย้ายออกจากเหยียนอาน จากนั้นเริ่มออกอากาศในเป่ย์ผิง (ชื่อเดิมของปักกิ่ง) ภายใต้ชื่อ สถานีวิทยุกระจายเสียงเป่ย์ผิงซินหฺวา  และในวันที่ 5 ธันวาคม ค.ศ. 1949 เป็นเวลาสองเดือนหลังก่อตั้งสาธารณรัฐประชาชนจีน สถานีวิทยุแห่งนี้ก็ได้รับการตั้งชื่ออย่างเป็นทางการว่า สถานีวิทยุกระจายเสียงประชาชนกลาง โดยสถานีนำเสนอรายการออกอากาศวันละ 15.5 ชั่วโมงครอบคลุมพื้นที่ส่วนใหญ่ของประเทศจีน
เหมา เจ๋อตงเน้นย้ำว่าพลเมืองทุกคนควรฟังวิทยุในวันที่ 5 พฤษภาคม ค.ศ. 1941 โดย "สำนักสื่อและกระจายเสียงกลาง" เป็นผู้ผลักดันให้โรงเรียน หน่วยทหาร และองค์การสาธารณะทุกระดับติดตั้งลำโพงสาธารณะขนาดใหญ่และเครื่องส่งสัญญาณวิทยุ ภายในทศวรรษ 1960 มีการติดตั้งลำโพงถึง 70 ล้านตัวซึ่งเข้าถึงประชากรในชนบทจำนวน 400 ล้านคน
สถานีวิทยุกระจายเสียงประชาชนกลางพัฒนาระบบการส่งสัญญาณแบบมีสาย ซึ่งเชื่อมต่อกับเสาโทรศัพท์ทั่วไปที่มีลำโพงแขวนอยู่ สถานีท้องถิ่นมักตั้งอยู่ในที่ตั้งอำเภอหรือในโรงงานและหน่วยผลิตแต่ละแห่ง สิ่งนี้เป็นส่วนหนึ่งของอุดมการณ์ของเหมาเจ๋อตุงที่ต้องการส่งมอบ "การเมืองตามต้องการ" สถานีนี้ทำหน้าที่เป็นกองบัญชาการโฆษณาชวนเชื่อในช่วงการปฏิวัติวัฒนธรรม
ในช่วงการปฏิวัติวัฒนธรรม วิทยุกลางนำเสนอรายการประจำวันอย่างครอบคลุม โดยเริ่มต้นด้วยเพลงตงฟางหง รายการส่วนใหญ่ในแต่ละวันประกอบด้วยรายการข่าวและวัฒนธรรม สลับกับรายการพิเศษในหัวข้อต่าง ๆ เช่น กายบริหารตอนเช้า รายการสำหรับเด็ก และการออกอากาศที่เกี่ยวกับกองทัพ
สถานีนี้ได้ชื่อภาษาอังกฤษ China National Radio ในภายหลัง
หมายเหตุ.
<templatestyles src="Reflist/styles.css" />
ปริซึม (ทัศนศาสตร์)

ปริซึม (prism) ในทางทัศนศาสตร์ เป็นอุปกรณ์สำหรับทำให้แสงเกิด การกระจาย การหักเห การหักเหสองแนว การสะท้อนกลับทั้งหมด ทำขึ้นจาก ทรงหลายหน้า ที่ใช้วัสดุเป็นตัวกลางที่โปร่งใส เช่น แก้ว หรือ ควอตซ์ โดยมากแล้วจะใช้ทรงปริซึมสามเหลี่ยม
ภาพรวม.
เนื่องจากดรรชนีหักเหแสงของวัสดุแปรผันตาม ความยาวคลื่น ของแสง ทิศทางของแสงที่ผ่านปริซึมจึงแปรผันตามความยาวคลื่น ปรากฏการณ์นี้เรียกว่า การกระจาย สามารถทำให้แสงแยกเป็นสเปกตรัมได้
ปริซึมยังใช้เพื่อเป็นตัวเปลี่ยนทิศทางของแสงโดยทำให้เกิดการสะท้อนกลับทั้งหมด ในกรณีนี้ ระนาบที่แสงตกกระทบปริซึมและออกจากปริซึมจะตั้งฉากกับทิศทางการเดินทางของแสง และจะไม่เกิดการกระจายของแสงเนื่องจากการหักเห ตัวอย่างเช่น ใน กล้องสองตา ภาพจะกลับด้านเพื่อสร้างภาพตั้งตรง (ปริซึมปอร์โร, ปริซึมหลังคา) หรืออย่างเช่น ในช่องมองภาพของกล้องสะท้อนภาพเลนส์เดี่ยว แกนเชิงแสงจะหักเลี้ยวสามครั้งก่อนจะไปสู่ช่องมองภาพ (เพนทาปริซึม)
ปริซึมรูปวงแหวนขนาดใหญ่บางครั้งถูกวางไว้รอบ ๆ เลนส์แฟรแนลที่ใช้ในประภาคารเพื่อเป็นตัวเสริม
นอกจากนี้แล้วยังมีปริซึมสำหรับทำเป็นโพลาไรเซอร์ โดยแยกทิศทางการเดินทางของแสงตามโพลาไรเซชัน หรือส่งผ่านแสงโพลาไรซ์เพียงทิศทางเดียว
ความเป็นมลายู

ความเป็นมลายู (อักษรยาวี: كملايوان‎) เป็นสถานะของความเป็นมลายูหรือลักษณะเฉพาะของมลายู สิ่งนี้อาจรวมถึงสิ่งที่ผูกมัดและแยกแยะชาวมลายูและเป็นพื้นฐานของเอกภาพและอัตลักษณ์ของพวกเขา ผู้ที่เรียกตนเองเป็นมลายูพบได้ในประเทศแถบเอเชียตะวันออกเฉียงใต้หลายประเทศที่เป็นอันหนึ่งอันเดียวกันด้วยอัตลักษณ์ร่วมทางความคิด แต่ถูกแบ่งด้วยขอบเขตทางการเมือง ประวัติศาสตร์ที่แตกต่างกัน ภาษาถิ่นที่แตกต่างกัน และลักษณะเฉพาะของประสบการณ์ในท้องถิ่น ในขณะที่ศัพท์ 'มลายู' ใช้กันอย่างแพร่หลายและเข้าใจได้ง่ายในภูมิภาคนี้ แต่ยังคงเปิดกว้างต่อการตีความที่แตกต่างกัน เนื่องจากคุณลักษณะที่หลากหลายและยืดหยุ่นปรับตัวได้ 'มลายู' ในฐานะอัตลักษณ์หรือสัญชาติจึงถือเป็นหนึ่งในแนวคิดที่เข้าใจได้ยากและน่าสับสนมากที่สุดในโลกเอเชียตะวันออกเฉียงใต้ที่มากมายหลายเชื้อชาติ
ลักษณะพื้นฐานทางด้านสังคมที่มีร่วมกันของอัตลักษณ์มลายูส่วนใหญ่คาดว่ามีต้นกำเนิดมาจากการขึ้นครองอำนาจของรัฐสุลต่านมะละกาในคริสต์ศตวรรษที่ 15 หลังการพิชิตมะละกาใน ค.ศ. 1511 แนวคิดเรื่องความเป็นมลายูพัฒนาขึ้นในสองวิธี: วิธีหนึ่งเพื่ออ้างสิทธิ์สายตระกูลของกษัตริย์หรือยอมรับการสืบเชื้อสายจากศรีวิชัยและมะละกา และอีกรูปแบบเพื่อสื่อถึงความเป็นพหุพาณิชพลัดถิ่นรอบนอกของโลกมลายูที่ยังคงไว้ซึ่งภาษามลายู ขนบธรรมเนียม และวิธีปฏิบัติทางการค้าของศูนย์การค้ามะละกา ในช่วงกลางคริสต์ศตวรรษที่ 20 แนวคิดต่อต้านลัทธิล่าอาณานิคมตะวันตกของความเป็นมลายูที่ถูกโรแมนติไซซ์ (romanticize) เป็นองค์ประกอบสำคัญของชาตินิยมมลายูที่ทำให้การปกครองของอังกฤษในมาลายาสิ้นสุดลง
ปัจจุบัน เสาหลักของความเป็นมลายูที่ได้รับการยอมรับมากที่สุดคือ ผู้นำมลายู ภาษาและวัฒนธรรมมลายู และศาสนาอิสลาม ทั้งหมดเป็นสถาบันในประเทศบรูไนและประเทศมาเลเซียที่มีประชากรส่วนใหญ่เป็นมลายูทั้งสองประเทศ โดยบรูไนประกาศให้ราชาธิปไตยอิสลามมลายูเป็นปรัชญาประจำชาติ ส่วนมาเลเซียระบุอัตลักษณ์มลายูในรัฐธรรมนูญมาเลเซีย มาตราที่ 160
จิระศักดิ์ ปิ่นสุวรรณ

จิระศักดิ์ ปิ่นสุวรรณ (เกิด 28 มีนาคม พ.ศ. 2487) เป็นนักร้องและนักแสดงอาวุโสชาวไทย อดีตนักร้องวงดนตรีซิลเวอร์แซนด์ เจ้าของฉายา เอลวิส เมืองไทย
ประวัติและการศึกษา.
จิระศักดิ์ ปิ่นสุวรรณ มีชื่อเล่นว่า ตี๋ เกิดเมื่อวันที่ 28 มีนาคม พ.ศ. 2487 ที่กรุงเทพมหานคร พ่อกับแม่แยกทางกัน ซึ่งพ่อเป็นพ่อค้าแต่เสียชีวิตเมื่อปี พ.ศ. 2500 ขณะที่เขาอายุเพียง 13 ปี ส่วนแม่ไปทำการค้าไม้สักอยู่ที่เชียงใหม่ เขาจบการศึกษาระดับชั้นประถมศึกษาปีที่ 1-4 จากโรงเรียนผดุงศิษย์พิทยา ระดับชั้นมัธยมศึกษาปีที่ 1-3 จากโรงเรียนอยุธยาวิทยาลัย ต่อมาเมื่อพ่อเสียชีวิต น้าชายจึงรับไปอยู่ที่ลำปาง และเรียนจบระดับมัธยมศึกษาปีที่ 4-6 ที่โรงเรียนเคนเนทแมคเคนซี จากนั้นจึงกลับลงมาอยู่ที่กรุงเทพฯ กับ พลอากาศโทละเอิบ ปิ่นสุวรรณ ผู้เป็นลุง
เข้าสู่วงการ.
วงการเพลง.
ก่อนเข้าสู่วงการเพลงจิระศักดิ์เป็นคนที่ชอบเพลงสากลและร้องได้ทุกเพลงโดยเฉพาะเพลงของเอลวิส เพรสลีย์ โดยเขาเข้าสู่วงการเพลงจากการไปชมคอนเสิร์ตของวงซิลเวอร์แซนด์ วงดนตรีชื่อดังในยุคนั้นที่มี ณรงค์ ปานเจริญ เป็นหัวหน้าวงที่หอประชุมกองทัพอากาศ ปรากฏว่านักร้องของวงที่ร้องในสไตล์เอลวิสไม่มาทำให้เพื่อน ๆ ช่วยกันผลักดันให้เขาขึ้นไปร้องเพลง 2 เพลง ทำให้ณรงค์ ปานเจริญ ชอบใจมากจึงได้ชักชวนให้เขาเข้ามาเป็นนักร้องของวงและได้ร้องเพลงตามบาร์ ไนท์คลับ และสถานที่ต่าง ๆ จากนั้นจึงได้ออกทีวีบ่อย ๆ โดยเฉพาะช่อง 4 บางขุนพรหม ทำให้ไปเข้าตาของสอาด เปี่ยมพงษ์สานต์
วงการภาพยนตร์และละครโทรทัศน์.
จิระศักดิ์เข้าสู่วงการจากการชักชวนของ สอาด เปี่ยมพงษ์สานต์ ซึ่งทำงานอยู่ที่สถานีโทรทัศน์ช่อง 4 บางขุนพรหม ให้มาแสดงละครเรื่องแรกคือเรื่อง ล่าเสือ คู่กับ ฉันทนา จันทร์เรือง ปรากฏว่าการแสดงของเขาในเรื่องนี้ไปสะดุดตาของครูมารุต หรือทวี ณ บางช้าง ผู้กำกับชื่อดังในสมัยนั้น ที่กำลังจะสร้างและกำกับภาพยนตร์เรื่อง พลับพลึงแดง จึงได้ชักชวนให้เขามาแสดงเป็นลูกชายของพระนางในเรื่องคือมิตร ชัยบัญชา และพิศมัย วิไลศักดิ์ พร้อมกับตั้งชื่อในวงการว่า จิระศักดิ์ รุ่งระพี จากนั้นจึงได้เป็นพระเอกเต็มตัวครั้งแรกในภาพยนตร์เรื่องที่ 2 คือเรื่อง ขวัญใจวัยรุ่น แต่ปรากฏว่าฟิล์มหายสาบสูญระหว่างไปล้างที่ฮ่องกงเลยไม่ได้ออกฉาย ก่อนจะได้เป็นพระเอกอีกครั้งในภาพยนตร์เรื่อง ดอกฟ้าเวียงพิงค์ เมื่อปี พ.ศ. 2516 จากนั้นจึงมีผลงานแสดงและร้องเพลงเรื่อยมา
ชีวิตส่วนตัว.
ด้านชีวิตครอบครัว จิระศักดิ์สมรสกับ แดง-ศันสนีย์ ปิ่นสุวรรณ ตั้งแต่ปี พ.ศ. 2514 โดยมีบุตรทั้งสิ้น 2 คน
ปรากฏการณ์ฟาราเดย์

ปรากฏการณ์ฟาราเดย์ (Faraday effect) เป็นปรากฏการณ์ที่ระนาบของโพลาไรเซชันเกิดการหมุนเมื่อแสงโพลาไรซ์แบบเส้นตรงแผ่ผ่านสสารในทิศทางที่ขนานกับสนามแม่เหล็ก การหมุนนี้เรียกว่า การหมุนฟาราเดย์ (Faraday Rotation)
ปรากฏการณ์นี้ถูกค้นพบโดย ไมเคิล ฟาราเดย์ ใน ค.ศ. 1845
คำนิยาม.
ให้ <math>\alpha</math> เป็นการหมุนเชิงแสงเนื่องจากปรากฏการณ์ฟาราเดย์ <math>H</math> คือความแรงสนามแม่เหล็ก และ <math>l</math> คือความยาวของวัสดุที่แสงโพลาไรซ์ จะได้ว่า
 <math>\alpha = V H l</math>
โดย <math>V</math> เรียกว่า ค่าคงที่แวร์แด (Verdet constant) เป็นค่าคงที่ซึ่งขึ้นอยู่กับชนิดของสสาร ความยาวคลื่นของแสงโพลาไรซ์ และอุณหภูมิ
การประยุกต์ใช้.
ปรากฏการณ์ฟาราเดย์ใช้ในองค์ประกอบที่เรียกว่า ไอโซเลเตอร์ (isolator) ซึ่งทำหน้าที่เป็นตัวป้องกันไม่ให้แสงสะท้อนย้อนกลับมายังแหล่งกำเนิดแสง สารที่ให้แสงโพลาไรซ์ผ่านอาจใช้เป็นโกเมน
นอกจากนี้ยังสามารถวัดความแรงของสนามแม่เหล็ก ณ ตำแหน่งหนึ่ง ๆ ได้โดยใช้ปรากฏการณ์ฟาราเดย์ สามารถใช้วัดกระแสไฟฟ้าในวงจรไฟฟ้าที่สร้างสนามแม่เหล็กโดยไม่ต้องใช้แอมมิเตอร์ นอกจากนี้ยังใช้ในการสังเกตการณ์ควอนตัมฟลักซ์แม่เหล็กในสถานะผสมของตัวนำยวดยิ่งชนิดที่สอง
ซูซุ

ซูซุ  เป็นนครที่ตั้งอยู่ทางตะวันออกเฉียงเหนือของจังหวัดอิชิกาวะ ประเทศญี่ปุ่น มีขนาดพื้นที่ทั้งสิ้น 247.20 ตารางกิโลเมตร (95.44 ตารางไมล์) มีจำนวนประชากร ณ วันที่ 1 เมษายน ค.ศ. 2023 ประมาณ 11,979 คน มีความหนาแน่นของประชากร 48.5 คนต่อตารางกิโลเมตร
นครซูซุได้รับผลกระทบอย่างมากจากแผ่นดินไหวที่เกิดขึ้นสามครั้ง ครั้งแรกในเดือนมิถุนายน ค.ศ. 2022 ขนาด 5.4 วัดความรุนแรงได้ 6- ครั้งที่สองเกิดขึ้นเมื่อวันที่ 5 พฤษภาคม ค.ศ. 2023 ขนาด 6.5 วัดความรุนแรงได้ 6+ ครั้งที่สามเป็นครั้งใหญ่ที่สุดเกิดขึ้นเมื่อวันที่ 1 มกราคม ค.ศ. 2024 ขนาด 7.6 วัดความรุนแรงได้ 7
ที่มาของชื่อ.
นครซูซุได้รับการตั้งชื่อตามศาลเจ้าซูซุซึ่งเป็นศาลเจ้าชินโตโบราณตั้งอยู่ในพื้นที่อาวาซุของเมือง ชื่อเมือง "ซูซุ" ปรากฏคราแรกในบันทึกสมัยนารา แต่อย่างไรก็ตามตัวอักษรคันจิของเมือง (珠洲) ก็ยังไม่ถูกใช้จนถึงยุควาโดะ (ค.ศ. 713) นอกจากนี้ยังมีทฤษฎีที่เชื่อว่าชื่อเมืองนี้มาจากภาษาไอนุเช่นเดียวกับชื่อสถานที่หลายแห่งในคาบสมุทรโนโตะ
ภูมิศาสตร์.
นครซูซุมีอาณาเขตครอบคลุมปลายแหลมสุดของคาบสมุทรโนโตะจังหวัดอิชิกาวะ ซึ่งล้อมรอบด้วยทะเลญี่ปุ่นทั้งสามด้าน พื้นที่บางส่วนของเมืองตั้งอยู่ในเขตกึ่งอุทยานแห่งชาติโนโตะฮันโต
ภูมิอากาศ.
ซูซุมีภูมิอากาศแบบอบอุ่นชื้นกึ่งเขตร้อน (การแบ่งเขตภูมิอากาศแบบเคิพเพิน "Cfa") โดยมีฤดูร้อนที่อบอุ่นแต่มีฤดูหนาวที่หนาวเย็นและมีหิมะตกหนัก อุณหภูมิเฉลี่ยทั้งปีคือ 13.0 °C ปริมาณน้ำฝนเฉลี่ยทั้งปีอยู่ที่ 2234 มม. โดยเดือนกันยายนเป็นเดือนที่ฝนตกชุกที่สุด มีอุณหภูมิเฉลี่ยสูงสุดในเดือนสิงหาคมที่ประมาณ 25.4 °C และต่ำสุดในเดือนมกราคมที่ประมาณ 2.4 °C
อือร์กึพ

อือร์กึพ ("Prokópio," หรือในภาษากรีกแคปพาโดเชีย: Προκόπι "Prokópi") เป็นเมืองและอำเภอในจังหวัดเนฟเชฮีร์ ภูมิภาคอานาโตเลียกลาง ประเทศตุรกี ประชากรในเมืองมี 20,500 คนใน ค.ศ. 2011 อำเภอนี้กินพื้นที่ และตัวเมืองอยู่ในระดับความสูงเฉลี่ย
โพลาไรเซชันแบบวงรี

ในทางทฤษฎีแม่เหล็กไฟฟ้า โพลาไรเซชันแบบวงรี (polarización elíptica) คือ โพลาไรเซชันของรังสีแม่เหล็กไฟฟ้า ในลักษณะที่การสั่นของเวกเตอร์ทิศทางของสนามไฟฟ้าอธิบายได้ในรูปของวงรีในระนาบที่ตั้งฉากกับทิศทางการแผ่ของคลื่น คลื่นแสงที่มีการโพลาไรซ์เป็นแบบวงรีอาจมองว่าเป็นผลรวมของคลื่นโพลาไรซ์เชิงเส้นสองคลื่นซึ่งมีระนาบโพลาไรซ์ทำมุมตั้งฉากกันและมีเฟสต่างกัน 90 องศา
เนื่องจากสนามไฟฟ้าสามารถหมุนตามเข็มนาฬิกาหรือทวนเข็มนาฬิกาก็ได้ในขณะที่แผ่ไป คลื่นโพลาไรซ์แบบวงรีจึงมีไครัลลิตี 
โพลาไรเซชันรูปแบบอื่น ๆ คือ โพลาไรเซชันแบบวงกลม และ โพลาไรเซชันแบบเส้นตรง นั้นอาจถือได้ว่าเป็นกรณีพิเศษของโพลาไรเซชันแบบวงรี
ชื่อเรียกนี้ถูกใช้เป็นครั้งแรกโดยโอกุสแต็ง-ฌ็อง แฟรแนลในปี 1822
โพลาไรเซชันแบบเส้นตรง

ในทางทฤษฎีแม่เหล็กไฟฟ้า โพลาไรเซชันแบบเส้นตรง หรือ โพลาไรเซชันเชิงเส้น (polarización lineal) ของรังสีแม่เหล็กไฟฟ้า เป็นโพลาไรเซชันในกรณีที่การสั่นของเวกเตอร์สนามไฟฟ้าหรือสนามแม่เหล็กอยู่ในแนวระนาบที่ตั้งฉากกับทิศทางของการแผ่
ทิศทางการจัดเรียงตัวของคลื่นแม่เหล็กไฟฟ้าที่มีการโพลาไรซ์เป็นแบบเส้นตรงนั้นจะถูกนิยามโดยทิศทางของเวกเตอร์สนามไฟฟ้า ตัวอย่างเช่น ถ้าเวกเตอร์สนามไฟฟ้าอยู่ในแนวตั้ง (ชี้ขึ้นและลงสลับกันเมื่อคลื่นเคลื่อนที่) รังสีนี้จะเรียกว่าโพลาไรซ์ในแนวตั้ง
บาสเกตบอลชายทีมชาติกัมพูชา

บาสเกตบอลชายทีมชาติกัมพูชา เป็นตัวแทนของประเทศกัมพูชาในการแข่งบาสเกตบอลระดับนานาชาติ และบริหารงานโดยสหพันธ์กีฬาบาสเกตบอลแห่งกัมพูชา (CBF) ซึ่งในกีฬาบาสเกตบอลชายในซีเกมส์ 2015 ทีมกัมพูชาได้มีผลงานที่ดีที่สุดเท่าที่เคยมีมา
ทีม 3x3.
นับเป็นครั้งแรกในประวัติศาสตร์ ที่กัมพูชาจะมีทั้งทีมบาสเกตบอล 5x5 "ธรรมดา" 5x5 และทีมบาสเกตบอล 3x3 ในการแข่งซีเกมส์ 2021
โพลาไรเซชันแบบวงกลม

ในทฤษฎีแม่เหล็กไฟฟ้า โพลาไรเซชันแบบวงกลม (polarización circular) ของคลื่นแม่เหล็กไฟฟ้า เป็นโพลาไรเซชันที่สนามไฟฟ้าของคลื่นที่แผ่ไปไม่เปลี่ยนความเข้ม แต่จะเปลี่ยนแปลงทิศทางไปในลักษณะการหมุนเท่านั้น
ในวิชาพลศาสตร์ไฟฟ้า ความแรงและทิศทางของสนามไฟฟ้าจะถูกกำหนดโดยสิ่งที่เรียกว่าเวกเตอร์สนามไฟฟ้า ดังที่เห็นในภาพเคลื่อนไหวประกอบ ในกรณีของคลื่นที่โพลาไรซ์แบบวงกลมนั้น ส่วนปลายของเวกเตอร์สนามไฟฟ้า ณ จุดหนึ่ง ๆ ในปริภูมินั้นบรรยายได้ในลักษณะเป็นวงกลมที่เคลื่อนที่ไปเรื่อย ๆ เมื่อเวลาผ่านไป สนามเวกเตอร์ไฟฟ้าของคลื่นที่เวลาหนึ่ง ๆ จะบรรยายได้เป็นในลักษณะเป็นเกลียวตามทิศทางของการแผ่
โพลาไรเซชันแบบวงกลมเป็นกรณีเฉพาะของโพลาไรเซชันแบบวงรีซึ่งเป็นรูปทั่วไปกว่า ส่วนอีกรูปแบบกรณีเฉพาะที่เข้าใจง่ายที่สุดคือโพลาไรเซชันแบบเส้นตรง
ปรากฏการณ์โพลาไรเซชันเกิดขึ้นจากความจริงที่ว่ารังสีแม่เหล็กไฟฟ้ามีพฤติกรรมในแบบคลื่นตามขวางในสองมิติ
การหมุนของโพลาไรเซชันมีไครัลลิตี อาจหมุนแบบตามเท็มนาฬิกา คือตามกฎมือขวา หรือทวนเข็มนาฬิกา คือตามกฎมือซ้าย
ชื่อเรียกโพลาไรเซชันในรูปแบบต่าง ๆ ทั้งเส้นตรง วงกลม และวงรี นั้นถูกใช้เป็นครั้งแรกโดยโอกุสแต็ง-ฌ็อง แฟรแนลในปี 1822
ฟุตบอลชิงแชมป์แห่งชาติยุโรป 2024 รอบคัดเลือก กลุ่มจี

กลุ่ม จี ของ ฟุตบอลชิงแชมป์แห่งชาติยุโรป 2024 รอบคัดเลือก เป็นหนึ่งในสิบกลุ่มที่จะใช้ตัดสินหาทีมที่ผ่านเข้ารอบสำหรับ ฟุตบอลชิงแชมป์แห่งชาติยุโรป 2024 รอบสุดท้ายในประเทศเยอรมนี. กลุ่ม จี ประกอบไปด้วยห้าทีม: บัลแกเรีย, ฮังการี, ลิทัวเนีย, มอนเตเนโกร และ เซอร์เบีย. แต่ละทีมจะลงเล่นพบกับทีมอื่นในรูปแบบเหย้าและเยือนในหนึ่ง รูปแบบพบกันหมด.
สองทีมที่ดีที่สุดจะได้ผ่านเข้ารอบโดยตรงสำหรับรอบสุดท้าย. การมีส่วนร่วมของ รอบคัดเลือกเพลย์ออฟ จะใช้ตัดสินขึ้นอยู่กับประสิทธิภาพของพวกเขาใน ยูฟ่าเนชันส์ลีก ฤดูกาล 2022–23.
แมตช์.
รายชื่อโปรแกรมการแข่งขันได้รับการยืนยันโดยยูฟ่าเมื่อวันที่ 10 ตุลาคม ค.ศ. 2022, หนึ่งวันหลังจากการจับสลาก. เวลาต่างๆ คือ CET/CEST, เป็นไปตามรายชื่อโดยยูฟ่า (เวลาท้องถิ่น, ถ้าแตกต่าง, ระบุไว้ในวงเล็บ).
ผู้ทำประตู.
มีการทำประตู 55 จากการแข่งขัน 20 เฉลี่ย ต่อนัด
การทำประตู 5 ครั้ง
หมายเหตุ.
<templatestyles src="Reflist/styles.css" />
คาร์รอสเซล

คาร์รอสเซล  เป็นเทเลโนเบล่าเด็กของบราซิล ที่สร้างโดย ไอริส อับราวาเนล โดยออกอากาศทางช่องแอซีเบเต ในวันที่ 21 พฤษภาคม 2555 และจบลงในวันที่ 26 กรกฎาคม 2556 ซีรีส์นำแสดงโดย ไมซา ซิลวา, กิลเฮอร์เม่ เซต้า, โรซานน์ มัลฮอลแลนด์, ลาริสซา มาโนเอลา และฌอง เปาโล กัมโปส
จูเซปเป กีอารา

จูเซปเป ดี กีอารา (ค.ศ. 1602 – 24 สิงหาคม ค.ศ. 1685) หรือ โอกาโมโตะ ซันเอมง (; โรมาจิ: "Okamoto San'emon") เป็นมิชชันนารีคณะเยสุอิตชาวอิตาลี ที่เข้าไปปฏิบัติงานเผยแผ่ในประเทศญี่ปุ่นช่วงคริสต์ศตวรรษที่ 17
กีอาราเกิดที่เมืองปาแลร์โม ราชอาณาจักรซิซิลี เข้าเดินทางเข้าสู่ประเทศญี่ปุ่นเพื่อตามหาบาทหลวงกริชตอเวา ฟึไรรา  ซึ่งเป็นสหาย ในช่วงเวลาที่ศาสนาคริสต์เป็นสิ่งต้องห้ามอย่างยิ่งยวด เพราะกีอาราทราบมาว่าฟึไรราละทิ้งศาสนาคริสต์หลังถูกทรมานโดยทางการญี่ปุ่นเมื่อ ค.ศ. 1633
หลังเกิดการกบฏชิมาบาระเมื่อ ค.ศ. 1638 กีอาราเข้าสู่ญี่ปุ่นโดยขึ้นบกที่เกาะโอชิมะ แล้วถูกจับกุมในเดือนมิถุนายน ค.ศ. 1643 ก่อนถูกส่งไปจองจำในเคหาสน์คริสตัง (; โรมาจิ: "Kirishitan Yashiki") ในเมืองเอโดะ ณ ที่นั่นกีอาราถูกทรมานอย่างหนักจนละทิ้งศาสนาไปอีกคน ภายหลังกีอาราสมรสกับหญิงหม้ายชาวญี่ปุ่น จึงได้ใช้ชื่อญี่ปุ่นว่า "โอกาโมโตะ ซันเอมง"  และสถานะซามูไรแทนสามีผู้ล่วงลับของเธอ กีอาราอาศัยอยู่ในแผ่นดินญี่ปุ่นตราบจนสิ้นอายุขัย เมื่อวันที่ 24 สิงหาคม ค.ศ. 1685 ที่เมืองเอโดะ ขณะอายุได้ 83 ปี ศพของเขาได้รับการฌาปนกิจตามธรรมเนียมพุทธ
ในวัฒนธรรมร่วมสมัย.
จูเซปเป กีอารา ถูกนำมาสร้างเป็นตัวละคร ซึบัชตีเยา รูดรีกึช (ฉบับแปลไทยใช้ชื่อว่า "เซบาสเตียน โรดริเกซ") ในนวนิยายเรื่อง "ศรัทธาไม่เงียบ" ("Silence") แต่งโดยชูซากุ เอ็นโด นวนิยายดังกล่าวถูกนำไปสร้างเป็นภาพยนตร์สองครั้ง เมื่อ ค.ศ. 1971 (เดวิด แลมป์สัน แสดงนำ) และ ค.ศ. 2016 (แอนดรูว์ การ์ฟิลด์ แสดงนำ)
กริชตอเวา ฟึไรรา

กริชตอเวา ฟึไรรา  หรือ ซาวาโนะ ชูอัง (; โรมาจิ: "Sawano Chūan") เป็นอดีตบาทหลวงในศาสนาคริสต์นิกายโรมันคาทอลิกชาวโปรตุเกส และอดีตมิชชันนารีคณะเยสุอิต เขาได้ละทิ้งความเชื่อในศาสนาคริสต์หลังถูกจับกุมและทรมาน ในช่วงการกวาดล้างคริสต์ศาสนิกชนญี่ปุ่นเมื่อคริสต์ศตวรรษที่ 17 ทั้งบาทหลวง มิชชันนารี และศาสนิกชนของศาสนาคริสต์จะถูกจับกุม ข่มเหง หรือประหารชีวิต
หลังฟึไรราละทิ้งศาสนาคริสต์แล้ว เขายังคงใช้ชีวิตอยู่ในประเทศญี่ปุ่นตราบสิ้นอายุขัย เขากลายเป็นที่รู้จักในนาม "นักบวชผู้ตกบาป" (fallen priests) กระนั้นเขาได้อุทิศตนในการช่วยเหลือทางการญี่ปุ่นด้วยความรู้ด้านปรัชญาและวิทยาศาสตร์ตะวันตก
ประวัติ.
ฟึไรราเกิดราว ค.ศ. 1580 ที่เมืองโตรึชแวดรัช  ราชอาณาจักรโปรตุเกส เขาถูกส่งไปปฏิบัติหน้าที่เป็นมิชชันนารีที่ประเทศญี่ปุ่น ช่วง ค.ศ. 1609 ถึง 1633 ซึ่งในขณะนั้นถูกปกครองโดยรัฐบาลโทกูงาวะ
ค.ศ. 1633 ฟึไรราถูกเจ้าหน้าที่ของทางการญี่ปุ่นจัมกุมตัวไปทรมาน หลังถูกทรมานไปได้ห้าชั่วโมง ฟึไรราก็ได้ละทิ้งศรัทธาในศาสนาคริสต์ และได้รับสมญาเป็น "นักบวชผู้ตกบาป" ไปในที่สุด ฟึไรราเปลี่ยนชื่อเป็น "ซาวาโนะ ชูอัง" (; โรมาจิ: "Sawano Chūan") และลงทะเบียนอยู่ในสังกัดของวัดพุทธ เขาเรียกตนเองว่า "สาวกของนิกายเซน" ในสิ่งพิมพ์ของเขายืนยันว่าเขายอมรับปรัชญากฎหมายธรรมชาติ (philosophy of natural law)
หลังละทิ้งความเชื่อ เขาสมรสกับหญิงญี่ปุ่นและเขียนหนังสือหลายเล่ม เช่น บทความเกี่ยวกับดาราศาสตร์ และการแพทย์แผนตะวันตก ซึ่งได้รับการเผยแพร่ไปอย่างกว้างขวางในยุคเอโดะ และมีผู้อ้างว่าฟึไรราเขียนหนังสือเกี่ยวกับศาสนาใช้ชื่อว่า "การหลอกลวงอย่างเปิดเผย"  เมื่อ ค.ศ. 1636 แต่ไม่ได้ตีพิมพ์เป็นรูปเล่มเป็นเวลายาวนานถึง 300 ปี ซึ่งก็มีผู้โต้แย้งว่าฟีไรราอาจมิใช่คนเขียนก็เป็นได้ นอกจากนี้ฟึไรรายังเข้าร่วมกับเจ้าหน้าที่รัฐในการพิจารณาคดีกับนักบวชเยสุอิตคนอื่น ๆ ที่ถูกจับ และการให้ผู้ต้องสงสัยว่าเป็นชาวคริสต์เหยียบแผ่นฟูมิเอะเพื่อพิสูจน์ศรัทธา ฟึไรราก็ปรากฏตัวในพิธีดังกล่าวบ่อยครั้ง
ฟึไรราเสียชีวิตใน ค.ศ. 1650 ที่เมืองนางาซากิ เอกสารบางฉบับอ้างว่า เขาถูกทรมานและตายในฐานะมรณสักขี ขณะที่เอกสารฉบับอื่น ๆ ระบุเพียงว่าเขาตายเท่านั้น
ในวัฒนธรรมร่วมสมัย.
กริชตอเวา ฟึไรรา ถูกนำมาสร้างเป็นตัวละคร (ฉบับแปลไทยใช้ชื่อว่า "คริสโตวาโอ เฟอร์เรร่า") ในนวนิยายเรื่อง "ศรัทธาไม่เงียบ" ("Silence") แต่งโดยชูซากุ เอ็นโด นวนิยายดังกล่าวถูกนำไปสร้างเป็นภาพยนตร์สองครั้ง เมื่อ ค.ศ. 1971 (เท็ตสึโร ทัมบะ แสดงนำ) และ ค.ศ. 2016 (เลียม นีสัน แสดงนำ) และมีภาพยนตร์โปรตุเกสเรื่อง "Os Olhos da Ásia" (1996) แสดงโดยฌูเอา เพร์รี (João Perry) รับบทเป็นบาทหลวงฟึไรรา
ปริซึมเซนาร์มง

ปริซึมเซนาร์มง (Sénarmont prism) เป็นโพลาไรเซอร์ชนิดหนึ่ง สร้างจากปริซึมสองชิ้นที่ทำโดยวัสดุที่มีสมบัติการทำให้เกิดการหักเหสองแนว เช่น แคลไซต์ ซึ่งประกอบเข้าด้วยกัน ปริซึมเซนาร์มงตั้งชื่อตาม อ็องรี อูว์โร เดอ เซนาร์มง (Henri Hureau de Sénarmont) นักฟิสิกส์ชาวฝรั่งเศส มีลักษณะคล้ายกับปริซึมโรชง และ ปริซึมวอลลัสตัน
ภายในปริซึมเซนาร์มง รังสีโพลาไรซ์ s (นั่นคือ รังสีที่มีทิศทางของโพลาไรซ์ตั้งฉากกับระนาบการหักเหและสะท้อนของรังสี) ผ่านไปโดยไม่มีการเบี่ยงเบน ในขณะที่รังสีโพลาไรซ์ p (ซึ่งมีทิศทางโพลาไรซ์ในแนวขนานกับระนาบ) เกิดการหักเหที่ส่วนรอยต่อภายในไปยังทิศทางอื่น ภายในปริซึมชิ้นแรกนั้น รังสีทั้งสองจะยังเป็นรังสีสามัญ (รังสี o) เนื่องจากทิศทางของโพลาไรเซชันทั้งสองตั้งฉากกับแกนเชิงแสงซึ่งเป็นทิศทางของการแพร่กระจาย ในปริซึมที่สอง รังสีโพลาไรซ์ s จะยังคงไม่เปลี่ยนแปลง (ยังคงเป็น รังสี o) ในขณะที่รังสีโพลาไรซ์ p จะเปลี่ยนแปลงไปกลายเป็นรังสีวิสามัญ (รังสี e) โดยมีส่วนประกอบของโพลาไรเซชันตามแกนเชิงแสง ดังนั้น รังสีโพลาไรซ์จึงไม่หักเหเนื่องจากดรรชนีหักเหยังคงไม่เปลี่ยนแปลงบนรอยต่อ ในทางกลับกัน รังสีโพลาไรซ์ p จะหักเหเนื่องจากดรรชนีหักเหเปลี่ยนแปลงไปเมื่อเปลี่ยนจากรังสี o ไปเป็นรังสี e
ปริซึมเซนาร์มงมีโครงสร้างและการทำงานคล้ายกับปริซึมโรชง เนื่องจากในโพลาไรเซอร์ทั้งสองแบบ รังสีที่ไม่หักเหคือรังสี o ด้านหลังส่วนต่อประสานภายใน ในขณะที่รังสีที่หักเหคือรังสี e อย่างไรก็ตาม ในปริซึมโรชง รังสีโพลาไรซ์ p ยังคงเป็นรังสี o ทั้งสองด้านของรอยต่อ ดังนั้นจึงไม่หักเห ในขณะที่รังสีโพลาไรซ์ s เปลี่ยนจากรังสี o เป็นรังสี e ดังนั้นจึงเบี่ยงเบนไป
ปริซึมอับเบอ

ปริซึมอับเบอ (Abbe prism) เป็นองค์ประกอบทางทัศนศาสตร์ ที่ตั้งชื่อตามผู้ประดิษฐ์คือ แอ็นสท์ อับเบอ นักฟิสิกส์ชาวเยอรมัน เป็นประเภทที่คล้ายกับปริซึมเปลลิน–โบรกาโดยเป็นปริซึมสำหรับกระจายแสงไปในมุมคงที่
โครงสร้าง.
ปริซึมชนิดนี้เป็นก้อนกระจกแก้วมุมฉากที่มีมุมสามมุม 30°-60°-90° เมื่อใช้งาน ลำแสงจะเข้ามาจากพื้นผิว AB และหลังจากการหักเห แสงจะเกิดการสะท้อนกลับทั้งหมดจากพื้นผิว BC ไปยังพื้นผิว AC แล้วเกิดการหักเหออกจากพื้นผิว AC ปริซึมนี้ได้รับการออกแบบให้แสงที่ความยาวคลื่นเฉพาะค่าเบี่ยงเบนไป 60° (เทียบกับทิศทางเดิม) เมื่อออกจากปริซึม นี่คือมุมเบี่ยงเบนต่ำสุดที่จะเบี่ยงเบนได้ภายในปริซึมนี้ สำหรับความยาวคลื่นอื่น ๆ ของแสงจะเบี่ยงเบนไปในมุมที่กว้างกว่า อ้างอิงจากรูปด้านขวา สามารถทำการหมุนโดยมีจุด O เป็นจุดใด ๆ บนระนาบของภาพโดย AB เป็นแกนการหมุน เพื่อเลือกความยาวคลื่นที่จะให้เบี่ยงเบนไป 60° ได้
อนึ่ง อย่าสับสนระหว่างปริซึมของอับเบอชนิดนี้ที่ใช้สำหรับการกระจาย กับปริซึมชนิดอื่นที่มีชื่อของอับเบออยู่ ได้แก่
ซึ่งเป็นปริซึมสำหรับเปลี่ยนทิศทางแสง โดยไม่ได้ทำหน้าที่กระจายแสง
การกระจาย

การกระจาย (dispersion) อาจหมายถึง
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
โรงพยาบาลวิมุต-เทพธารินทร์

โรงพยาบาลวิมุต-เทพธารินทร์ หรือเดิมชื่อ โรงพยาบาลเทพธารินทร์ เป็นโรงพยาบาลเอกชนขนาด 80 เตียง ตั้งอยู่เลขที่ 3850 ถนนพระรามที่ 4 เขตคลองเตย กรุงเทพมหานคร เป็นโรงพยาบาลที่มีชื่อเสียงเชี่ยวชาญในด้านโรคเบาหวานและต่อมไร้ท่อ
ก่อตั้งโดยศาสตราจารย์นายแพทย์เทพ หิมะทองคำ เมื่อ พ.ศ. 2528 ในชื่อ เทพธารินทร์ ศูนย์เบาหวานและไทรอยด์ เป็นคลินิกเฉพาะทางเบาหวานและไทรอยด์ ต่อมาในปี พ.ศ. 2525 ได้พัฒนาต่อเป็นโรงพยาบาลเทพธารินทร์ และในปี พ.ศ. 2548 โรงพยาบาลเทพธารินทร์ได้เปิดดำเนินการอาคารไลฟ์สไตล์
เมื่อวันที่ 19 กุมภาพันธ์ พ.ศ. 2564 บริษัท โรงพยาบาลวิมุต โฮลดิ้ง จำกัด บริษัทย่อยของพฤกษา โฮลดิ้ง เข้าซื้อหุ้นสามัญจำนวน 27,143,601 หุ้น หรือคิดเป็นสัดส่วน 51% ของทุนจดทะเบียนชำระแล้วของ บริษัท เทพธัญญภา จำกัด จากบริษัท วอล์คออน จำกัด โดยบริษัทเทพธัญญภา ยังถือหุ้นในบริษัทย่อยอีก 5 บริษัท ได้แก่ บริษัท ดีเอ็ม ฟู้ด จำกัด, บริษัท แลปพลัส วัน จำกัด, บริษัท อินเตอร์เวนชั่น คอนซัลติ้ง แอท เทพธารินทร์ ฮอสพิทอล จำกัด, บริษัท ศูนย์ทันตกรรมเทพธารินทร์ จำกัด และบริษัท คอนทัวส์เอ็กซเพรส (ประเทศไทย) จำกัด
ในปี 2567 เปลี่ยนชื่อเป็น โรงพยาบาลวิมุต-เทพธารินทร์ ปัจจุบัน โรงพยาบาลวิมุต-เทพธารินทร์ มีความโดดเด่นเชี่ยวชาญเฉพาะด้านเบาหวาน ไทรอยด์ และต่อมไร้ท่อ และให้การบริการงานดูแลโรคไม่ติดต่อเรื้อรัง (NCDs) ตั้งแต่การป้องกันไปถึงการรักษาโรคแทรกซ้อน และไร้รอยต่อระหว่างการให้บริการภายในโรงพยาบาลและการใช้ชีวิตประจำวัน
ไกร ครรชิต

ไกร ครรชิต (7 พฤษภาคม 2479 - 14 มกราคม 2559) เป็นอดีตนักแสดงอาวุโสชาวไทย และเป็นบิดาของต้น-พิเศก อินทรครรชิต อดีตนักแสดงชื่อดังเช่นเดียวกัน
ประวัติ.
ไกร ครรชิตมีชื่อจริงว่า ไกรลาศ อินทรครรชิต เกิดเมื่อวันที่ 7 พฤษภาคม พ.ศ. 2479 ที่อำเภอป้อมปราบศัตรูพ่าย จังหวัดพระนคร บิดาชื่อ ครรชิต อินทรครรชิต มารดาชื่อ เฉลิมศรี อินทรครรชิต เป็นลูกคนที่ 3 ในบรรดาพี่น้อง 4 คน โดยนามสกุล อินทรครรชิต เป็นนามสกุลพระราชทานจากพระบาทสมเด็จพระมงกุฎเกล้าเจ้าอยู่หัว จบการศึกษาจากโรงเรียนเภตารัตน์บำรุงและโรงเรียนช่างก่อสร้างอุเทนถวาย (ปัจจุบันคือมหาวิทยาลัยเทคโนโลยีราชมงคลตะวันออก วิทยาเขตอุเทนถวาย)
เริ่มทำงานที่กรมยุทธโยธาทหารบกในตำแหน่งนายช่างสำรอง ทำงานอยู่ 2 ปีก็ถูกเกณฑ์ทหารในระหว่างนั้นก็เป็นนักมวยไปด้วยโดยใช้ชื่อในการชกว่า ทวีศักดิ์ นาคพยัคฆ์ แต่ไม่ประสบความสำเร็จ ไกร ครรชิต เสียชีวิตลงอย่างสงบด้วยโรคชราเมื่อเวลา 2 นาฬิกาของวันที่ 14 มกราคม พ.ศ. 2559 สิริอายุได้ 79 ปีและจัดงานพระราชทานเพลิงศพที่วัดธาตุทอง เมื่อวันที่ 21 มกราคม พ.ศ. 2559
เข้าสู่วงการ.
ไกรลาศเข้าสู่วงการจากการชักชวนของพระเอกภาพยนตร์รุ่นเก่าคือ ปิ่นนเรศ ศรีนาคา และ ชาณีย์ ยอดชัย ดาวร้ายเจ้าของฉายา แจ็ค พาแลนซ์ เมืองไทย โดยได้แสดงภาพยนตร์เรื่องแรกคือเรื่อง เก้ามังกร ของค่าย ฉัตรชัยภาพยนตร์ ของ วรุณ ฉัตรกุล ณ อยุธยา ที่ออกฉายเมื่อวันที่ 9 ธันวาคม พ.ศ. 2506 ซึ่งวรุณได้ตั้งชื่อในการแสดงให้เขาว่า ไกร ครรชิต โดยเขาก็ยังทำงานในกองถ่ายให้กับฉัตรชัยภาพยนตร์ไปด้วย หลังจากนั้นก็มีผลงานเรื่อยมา ส่วนใหญ่มักจะรับบทดาวร้าย
ชีวิตส่วนตัว.
ไกรสมรสกับคุณ พจนีย์ อินทรครรชิต มีบุตร 2 คน โดยคนโตคือต้น-พิเศก อินทรครรชิต อดีตนักแสดงชื่อดังที่โด่งดังจากการรับบท ดั่น มหิทธา ในภาพยนตร์เรื่อง7 ประจัญบาน ซึ่งปัจจุบันได้ผันตัวมานั่งแท่นบริหารธุรกิจของครอบครัวคือ ยาสีฟันวิเศษนิยม
สุวัฒน์ ม่วงศิริ

สุวัฒน์ ม่วงศิริ (เกิด 2 มกราคม พ.ศ. 2507) เป็นนักการเมืองชาวไทย อดีตสมาชิกสภาผู้แทนราษฎรกรุงเทพมหานคร อดีตเลขานุการรัฐมนตรีว่าการกระทรวงวิทยาศาสตร์และเทคโนโลยี และอดีตเลขานุการรัฐมนตรีประจำสำนักนายกรัฐมนตรี
ประวัติ.
สุวัฒน์ เกิดวันที่ 2 มกราคม พ.ศ. 2507 เป็นบุตรนายปลิว ม่วงศิริ หรือ กำนันปลิว อดีตสมาชิกสภาผู้แทนราษฎรกรุงเทพมหานคร เป็นลูกพี่ลูกน้องกับสากล ม่วงศิริ และสามารถ ม่วงศิริ
งานการเมือง.
สุวัฒน์ ลงสมัครรับเลือกตั้งครั้งแรกในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 ในพื้นที่กรุงเทพมหานคร เขตที่ 33 สังกัดพรรคไทยรักไทย และได้รับเลือก โดยสามารถชนะรัตนา อนันต์นาคินทร์ สมาชิกสภาผู้แทนราษฎรคนปัจจุบัน ณ ขณะนั้น ที่สังกัดพรรคประชาธิปัตย์ไปได้ เขาสามารถรักษาที่นั่งได้อีกครั้งในเขตพื้นที่เดิมในการเลือกตั้งครั้งถัดไป
ต่อมาเมื่อมีการยุบพรรคไทยรักไทย นายสุวัฒน์จึงย้ายไปสังกัดพรรคพลังประชาชนเช่นเดียวกับสมาชิกพรรคส่วนใหญ่ และลงสมัครรับเลือกตั้งในเขตพื้นที่เดิมแต่แพ้ให้กับนันทพร วีรกุลสุนทร จากพรรคประชาธิปัตย์ และในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 ลงในนามพรรคเพื่อไทยแต่แพ้ให้กับนันทพรอีกครั้ง
ในปี พ.ศ. 2561 ย้ายมาสังกัดพรรคภูมิใจไทย เพื่อลงสมัครรับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 แต่ผลปรากฎว่าสุวัฒน์ ได้รับคะแนนไปราว 2,000 คะแนนเท่านั้น
ในปี พ.ศ. 2565 เขาย้ายไปสังกัดพรรคสร้างอนาคตไทย แต่ในปีต่อมาแกนนำพรรคสร้างอนาคตไทยได้ย้ายไปสังกัดพรรคพลังประชารัฐโดยสุวัฒน์ได้ย้ายไปด้วยเช่นกัน และในวันที่ 18 มีนาคม พ.ศ. 2566 พรรคพลังประชารัฐได้เปิดตัวสุวัฒน์เป็นผู้สมัครรับเลือกตั้งกรุงเทพมหานคร เขต 26 หลังจากนั้นเพียง 5 วัน ในวันที่ 23 มีนาคม เขาได้ไปเปิดตัวกับพรรคประชาธิปัตย์ โดยสุวัฒน์ ชี้แจงถึงย้ายมาร่วมงานกับพรรคประชาธิปัตย์ว่า ครอบครัวม่วงศิริ ได้มีการพูดคุยเพื่อไม่ให้ครอบครัวส่งผู้สมัครทับซ้อนกัน เนื่องจากการแบ่งเขตใหม่ ทั้งจอมทอง บางขุนเทียน บางบอน ทำให้เกิดพื้นที่ทับซ้อน จึงต้องมีการตัดสินใจจัดพื้นที่ใหม่ เพื่อรวมพลังในพื้นที่นำไปสู่ชัยชนะในการเลือกตั้ง โดยมีสากล, สาทร, สารัช และวณิชชา ม่วงศิริ ร่วมเปิดตัวด้วย แต่ถึงกระนั้นผลการเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 ปรากฎว่าสุวัฒน์ ไม่ได้รับเลือก
แซนด์วิชสมองทอด

แซนด์วิชสมองทอด  เป็นแซนด์วิชที่ประกอบด้วยขนมปังแผ่นประกบไส้สมองลูกวัวทอด
แซนด์วิชขนมปังขาวไส้สมองทอดกลายมาเป็นอาหารที่แพร่หลายไปทั่วเซนต์หลุยส์ รัฐมิสซูรี หลังการเติบโตของคอกปศุสัตว์ชั่วคราว (stockyard) ในปลายคริสต์ทศวรรษ 1880 แต่ในปัจจุบัน ความต้องการได้ลดลงไปมากและมีเพียงภัตตาคารไม่กี่แห่งที่ยังเสิร์ฟแซนด์วิชนี้อยู่ กระนั้น แซนด์วิชนี้ยังคงเป็นที่นิยมในแถบลุ่มแม่น้ำโอไฮโอซึ่งเสิร์ฟในรูปสมองชุบแป้งทอดอย่างหนากับขนมปังแฮมเบอร์เกอร์ ในเมืองเอวันส์วิลล์ รัฐอินดีแอนา แซนด์วิชสมองทอดยังคงเสิร์ฟตามร้านแนว "มัมแอนด์พ็อป" และเป็นหนึ่งในจานโปรดของร้าน
เนื่องจากสมองวัวที่อายุน้อยกว่า 30 เดือนจากโรงฆ่าสัตว์ถูกสั่งห้ามมิให้จำหน่ายเพื่อการบริโภคของมนุษย์ในสหรัฐ ร้านอาหารบางร้านจึงเลือกเปลี่ยนมาใช้สมองหมูแทนสมองวัว เนื่องมาจากความกังวลต่อการระบาดของโรคสมองฟองน้ำจากวัวหรือที่นิยมเรียกว่า "โรควัวบ้า" กระนั้น ด้วยลักษณะของสมองหมูที่เล็กกว่าสมองวัว ปริมาณที่ต้องนำมาใช้ทำไส้แซนด์วิชจึงเพิ่มขึ้น
คว็อน ฮวา-อุน

คว็อน ฮวา-อุน  เป็นนักแสดงและนายแบบชาวเกาหลีใต้ เขามีชื่อเสียงจากบทบาทในเรื่อง "ไลอาฟเตอร์ไล", "สกายแคสเซิล" "ดร. จอห์น," "ซอมบี้ดีเทคทีฟ" และ "เมาส์" นอกจากนี้เขายังเคยปรากฏตัวในภาพยนตร์เรื่อง "นอร์ธเทิร์นลิมิตไลน์" ในบทสิบโท คิม ซึง-ฮย็อน
ชิรูโกะ

ชิรูโกะ (; โรมาจิ: "Shiruko") หรือ โอชิรูโกะ (; โรมาจิ: "oshiruko") ที่นำหน้าด้วยคำสุภาพ โอะ (; โรมาจิ: "o") เป็นของหวานญี่ปุ่นแบบดั้งเดิม เป็นโจ๊กหวานทำจากถั่วอาซูกิต้มและบด เสิร์ฟในชามกับ"โมจิ" "ชิรูโกะ"มีหลายรูปแบบ เช่น "ชิรูโกะ"กับเกาลัดเชื่อม หรือกับก้อนแป้งข้าวเหนียว แทนที่จะเป็นโมจิ
"ชิรูโกะ"มีสองประเภทตามวิธีการปรุงถั่วอาซูกิที่แตกต่างกัน ถั่วอาซูกินำมากวนโดยบดไม่ให้คงรูปเดิม หรือผสมถั่วกวนกับถั่วบดหยาบ ๆ มีอาหารที่คล้ายกันคือ "เซ็นไซ" (; โรมาจิ: "zenzai") ซึ่งทำจากถั่วกวนข้นด้วยความร้อนและมีความเหลวน้อยกว่า"ชิรูโกะ" ลักษณะการปรุงคล้ายการทำแยมหรือมาร์มาเลด ในภาคตะวันตกของญี่ปุ่น คำว่า"เซ็นไซ"หมายถึง"ชิรูโกะ"ประเภทที่ทำจากส่วนผสมของถั่วกวนและถั่วบด ในจังหวัดโอกินาวะ คำว่า"เซ็นไซ"โดยทั่วไปหมายถึงซุปถั่วที่เสิร์ฟบนน้ำแข็งไสกับ"โมจิ" เครื่องแต่งหน้าอื่น ๆ เช่น นมข้นหวาน จะใช้เพิ่มรสชาติในบางครั้ง
"โมจิ"เหนียวหลอมเหลวครึ่งหนึ่งและโจ๊กถั่วแดงอุ่นหวานเป็นที่ชื่นชอบของชาวญี่ปุ่นจำนวนมากโดยเฉพาะในช่วงฤดูหนาว" ชิรูโกะ"มักจะเสิร์ฟพร้อมกับเครื่องเคียงที่มีรสเปรี้ยวหรือเค็ม เช่น อูเมโบชิ หรือชิโอคมมุ เพื่อเป็นการล้างปาก เนื่องจาก"ชิรูโกะ"นั้นมีรสหวานมากจนรสชาติอาจติดปากเมื่อผ่านไประยะหนึ่ง
ในจังหวัดทตโตริและจังหวัดชิมาเนะ "ชิรูโกะ"ยังใช้สำหรับ"โซนิ" ซุปพิเศษสำหรับการเฉลิมฉลองปีใหม่
โยกัง (ขนม)

โยกัง (; โรมาจิ: "Yōkan") เป็นวางาชิ (ขนมญี่ปุ่น) ที่ทำจากถั่วแดงกวน วุ้น และน้ำตาล มักจำหน่ายในรูปทรงสี่เหลี่ยมและหั่นรับประทานเป็นชิ้น มีสองชนิดหลัก ๆ คือ "เนริโยกัง" (煉羊羹, Neriyōkan) และ "มิซูโยกัง" (水羊羹, mizuyōkan) คำว่า "มิซุ" มีความหมายว่า "น้ำ" แสดงว่าใช้น้ำในการทำมากกว่าปกติ "มิซูโยกัง"มักนำมาแช่เย็นและรับประทานในฤดูร้อน
ชนิด.
แม้ว่าโดยทั่วไปแล้วโยกังที่พบในญี่ปุ่นและต่างประเทศจะทำจากถั่วแดงกวน แต่โยกังที่ทำจากถั่วขาวกวน (; โรมาจิ: "shiro an") ก็พบได้ทั่วไปเช่นกัน โยกังชนิดนี้มีสีน้ำนมและโปร่งแสง มีรสชาติอ่อนกว่าโยกังที่ทำจากถั่วแดงกวน ด้วยเหตุนี้จึงสามารถแต่งกลิ่นและแต่งสีได้โดยใช้มัตจะ (ผงชาเขียว)
นอกจากนี้ โยกังยังอาจมีส่วนผสมด้วยเกาลัดสับ ลูกพลับ ถั่วอาซูกิเชื่อมทั้งเมล็ด มะเดื่อ และ มันเทศ "(อิโมโยกัง)" และส่วนผสมอื่น ๆ น้ำตาลยังสามารถแทนที่ด้วยน้ำผึ้ง น้ำตาลทรายแดง หรือกากน้ำตาล เพื่อเปลี่ยนรสชาติของโยกังที่ปรุง นอกจากนี้ยังมี "ชิโอโยกัง" ซึ่งใช้เกลือในปริมาณเล็กน้อย
ประวัติ.
เดิม"โยกัง"เป็นเยลลี่จีนทำจากเจลาตินที่ได้มาจากเนื้อแกะต้ม คำว่า "โยกัง" มีความหมายตามตัวอักษรว่า "ซุปแกะข้น" (羊 แกะ + 羹 เกิง หรือซุปข้น) เผยแพร่ให้เป็นที่รู้จักในประเทศญี่ปุ่นโดยชาวพุทธนิกายเซนในยุคคามากูระและยุคมูโรมาจิ ราวปี ค.ศ. 1191 เนื่องจากศาสนาพุทธห้ามการฆ่าสัตว์ จึงเปลี่ยนจากเจลาตินจากสัตว์มาเป็นแป้งสาลีและถั่วอาซูกิ วุ้นถูกนำมาใช้ในโยกังหลังจากถูกค้นพบในราวปี ค.ศ. 1658 ในประเทศญี่ปุ่น รูปแบบนี้กลายเป็นพื้นฐานของโยกังสมัยใหม่ หนึ่งในขนมญี่ปุ่นที่ได้รับความนิยมมากที่สุด มีการพัฒนาเพิ่มเติมในช่วงยุคเอโดะ เนื่องจากน้ำตาลมีจำหน่ายมากขึ้น สามารถเก็บไว้ได้นานโดยไม่ต้องแช่เย็นเว้นแต่เปิดบรรจุภัณฑ์ และเป็นกลายสินค้าของขวัญชิ้นหลัก
ฟองเต้าหู้

ฟองเต้าหู้  เป็นผลิตภัณฑ์อาหารที่ทำจากถั่วเหลือง ระหว่างการต้มน้ำเต้าหู้ในกระทะก้นตื้น ผิวที่ประกอบด้วยสารประกอบเชิงซ้อนของโปรตีน-ลิพิดจากถั่วเหลืองจะก่อตัวขึ้นบนพื้นผิวของเหลว ผิวจะถูกรวบรวมและทำให้แห้งเป็นแผ่นสีเหลืองที่เรียกว่าฟองเต้าหู้ เนื่องจากฟองเต้าหู้ไม่ได้ผลิตโดยใช้สารก่อการจับตัวเป็นก้อน โดยหลักการแล้วฟองเต้าหู้จึงไม่ใช่เต้าหู้ แต่ก็มีเนื้อสัมผัสและรสชาติที่คล้ายคลึงกับผลิตภัณฑ์เต้าหู้บางชนิด
การใช้ฟองเต้าหู้ได้รับการบันทึกเป็นลายลักษณ์อักษรเป็นครั้งแรกในจีน เกาหลี และญี่ปุ่นในศตวรรษที่ 16 มีการใช้กันอย่างแพร่หลายทั้งแบบสด หมัก หรือตากแห้งในอาหารจีน เกาหลี และญี่ปุ่น
วัดกุฎีเตี้ย

วัดกุฎีเตี้ย เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลอาษา อำเภอบ้านนา จังหวัดนครนายก
วัดกุฎีเตี้ยตั้งเมื่อ พ.ศ. 2310 เริ่มสร้างขึ้นในสมัยปลายกรุงศรีอยุธยา ชาวมอญได้อพยพหลบหนีพม่ามาก่อสร้างบ้านเรือนขึ้นใหม่ ต่อมาได้ชักชวนกันสร้างวัด และมีคนชื่อเตี้ยเป็นผู้นำ ได้สร้างกุฎิสงฆ์แบบเรียบง่ายและเตี้ย จึงตั้งชื่อวัดว่า "วัดกุฎีเตี้ย" อย่างไรก็ดีกุฏิได้รับการบูรณะ เปลี่ยนแปลงโครงสร้างให้สูงขึ้นแต่ก็ยังใช้ชื่อเดิมของวัดตลอดมา ได้รับพระราชทานวิสุงคามสีมา เมื่อ พ.ศ. 2424 เขตวิสุงคามสีมา กว้าง 15 เมตร ยาว 22 เมตร
อาคารเสนาสนะที่สำคัญ ได้แก่ อุโบสถ สร้างเมื่อ พ.ศ. 2522 เป็นอาคารคอนกรีตเสริมเหล็กทรงไทย ศาลาการเปรียญ สร้างเมื่อ พ.ศ. 2505 เป็นอาคารคอนกรีตเสริมเหล็ก กุฏิสงฆ์ เป็นอาคารครึ่งตึกครึ่งไม้ อาคารคอนกรีตเสริมเหล็ก วิหารเป็นอาคารคอนกรีตเสริมเหล็กทรงไทย ศาลาอเนกประสงค์ สร้างเมื่อ พ.ศ. 2536 เป็นอาคารครึ่งตึกครึ่งไม้ หอระฆัง และเมรุ ส่วนปูชนียวัตถุที่สำคัญ ได้แก่ พระประธานปางมารวิชัย สมัยอู่ทองประดิษฐานในอุโบสถ พระพุทธรูป "หลวงพ่อพระพุทธปาฎิหารย์" ประดิษฐานอยู่บริเวณกลางวัด พระพุทธรูปศิลปะอยุธยา เป็นพระพุทธรูปปางมารวิชัยประทับบนฐานปัทม์รัศมีหายไป จีวรตกแต่งลวดลาย ฐานเป็นบัวหงายซ้อนกัน และเจดีย์ จำนวน 2 องค์
Callionymus scabriceps

Callionymus scabriceps, Jolo dragonet เป็นสปีชีส์ของวงศ์ปลามังกรน้อยที่พบในน่านน้ำแปซิฟิกของประเทศฟิลิปปินส์ และอาจมาจากไต้หวันด้วย สปีชีส์นี้เติบโตเต็มวัยจนมีความยาว SL
พรรคไทรวมพลัง

พรรคไทรวมพลัง (ย่อ: ทร.) เดิมชื่อ "พรรคเพื่อไทรวมพลัง" เป็นพรรคการเมืองไทย เริ่มมีบทบาททางการเมืองในปี 2566 เมื่อชนะการเลือกตั้งอย่างเหนือความคาดหมายในการเลือกตั้งสมาชิกสภาผู้แทนราษฎรจังหวัดอุบลราชธานี 2 เขตเลือกตั้ง โดยพรรคไทรวมพลัง ถูกกล่าวเชื่อมโยงกับตระกูลหวังศุภกิจโกศล (จิตรวรรณ หวังศุภกิจโกศล) และตระกูลจิตรพิทักษ์เลิศ
ประวัติ.
พรรคไทรวมพลัง หรือพรรคเพื่อไทรวมพลัง เป็นพรรคการเมืองไทยที่จดทะเบียนเป็นลำดับที่ 14/2564 เมื่อวันจันทร์ที่ 25 ตุลาคม พ.ศ. 2564 พร้อมกับพรรคไทยสร้างสรรค์ มีนายวสวรรธน์ พวงพรศรี และว่าที่ร้อยตรี วิชัย จิตรพิทักษ์เลิศ เป็นหัวหน้าพรรคและเลขาธิการพรรคคนแรก โดยมีที่ทำการพรรคแห่งแรกอยู่ที่ 122/91 หมู่ 6 ตำบลสุเทพ อำเภอเมืองเชียงใหม่ จังหวัดเชียงใหม่
ต่อมาในวันอาทิตย์ที่ 15 พฤษภาคม พ.ศ. 2565 นายวสวรรธน์ได้ยื่นหนังสือลาออกจากตำแหน่งทำให้คณะกรรมการบริหารพรรคที่เหลือต้องพ้นจากตำแหน่งทั้งคณะ และในวันเดียวกันทางพรรคเพื่อไทรวมพลังได้จัดประชุมใหญ่เพื่อเลือกตั้งคณะกรรมการบริหารพรรคชุดใหม่ ซึ่งที่ประชุมมีมติเป็นเอกฉันท์เลือกนายวสวรรธน์ให้ดำรงตำแหน่งหัวหน้าพรรคต่อไป ส่วนตำแหน่งเลขาธิการพรรคเป็นของนายวรเชษฐ เชิดชู พร้อมกันนี้ยังได้ทำการเปลี่ยนแปลงสำนักงานใหญ่ของพรรคเป็น 608 หมู่ 12 ตำบลไร่น้อย อำเภอเมืองอุบลราชธานี จังหวัดอุบลราชธานี ซึ่งเป็นที่ทำการพรรคในปัจจุบัน
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 พรรคเพื่อไทรวมพลังส่งผู้สมัครแบบบัญชีรายชื่อ 19 คน ไม่มีชื่อแคนดิเดตนายกรัฐมนตรี และแบบแบ่งเขต 2 เขต คือ จังหวัดอุบลราชธานี เขต 3 และเขต 10 โดยผู้สมัครแบบแบ่งเขตชนะการเลือกตั้งทั้ง 2 เขต ส่วนผู้สมัครบัญชีรายชื่อของพรรคไม่ได้รับการเลือกตั้ง
ข้อวิจารณ์.
คำร้องคัดค้านการเป็น สส..
15 มิถุนายน พ.ศ. 2566 มีเอกสารที่นำเสนอต่อคณะกรรมการการเลือกตั้ง เรื่อง ประกาศผลการเลือกตั้งแบบแบ่งเขต ครั้งที่ 1 ปรากฎว่ามี ว่าที่ ส.ส. ที่ประกาศผลรับรอง 329 คน ขณะที่มี 71 เขต ที่มีเรื่องร้องคัดค้าน มีรายงานว่า เอกสารดังกล่าวอาจเป็นเอกสารสรุปของฝ่ายปฏิบัติการ แจ้งเรื่องร้องคัดค้านการเลือกตั้ง ที่ยังไม่ได้นำเสนอต่อที่ประชุม กกต. โดยพรรคเพื่อไทรวมพลังถูกร้องคัดค้านทั้งสิ้น 1 คน ดังนี้
แต่ถึงกระนั้น กกต. ก็ประกาศรับรอง สส. ทั้ง 500 คนก่อน โดยได้ชี้แจงว่าจะดำเนินการพิจารณาให้แล้วเสร็จภายใน 1 ปี นับตั้งแต่วันเลือกตั้ง
Callionymus ogilbyi

Callionymus ogilbyi, Eastern Australian longtail dragonet เป็นสปีชีส์ของวงศ์ปลามังกรน้อยที่พบเฉพาะถิ่นในน่านน้ำแปซิฟิกนอกชายฝั่งนิวเซาท์เวลส์ ประเทศออสเตรเลีย ชื่อเฉพาะมอบให้เกียรติแก่ เจมส์ ดักลาส โอกิลบี้ (1853-1925) นักสัตววิทยาและนักอนุกรมวิธานชาวไอริช-ออสเตรเลีย
อไบดอส

อไบดอส (or ; Sahidic "Ebōt") เป็นหนึ่งในเมืองที่เก่าแก่ที่สุดของอียิปต์โบราณ และยังเป็นเขตปกครองท้องถิ่นลำดับที่แปดในอียิปต์บน ตั้งอยู่ห่างจากแม่น้ำไนล์ไปทางตะวันตกประมาณ 11 กิโลเมตร (6.8 ไมล์) ที่ละติจูด 26° 10' N ใกล้กับเมืองอัลอาราบาอัลมัดฟูนา และเมืองอัลบัลยานาของประเทศอียิปต์ ในภาษาอียิปต์โบราณ เมืองนี้ถูกเรียกว่า อับดจู (ꜣbḏw หรือ AbDw) ส่วนในภาษาอังกฤษเรียกว่า "Abydos" ซึ่งมาจากภาษากรีก "Ἄβυδος" โดยเป็นชื่อที่นักภูมิศาสตร์ชาวกรีกยืมมาจากเมืองอไบดอสบนบริเวณช่องแคบดาร์ดะเนลส์
ถือเป็นหนึ่งในสถานที่ทางโบราณคดีที่สำคัญที่สุดในอียิปต์ โดยเฉพาะนครศักดิ์สิทธิ์แห่งอไบดอส ซึ่งเป็นที่ตั้งของศาสนวิหารโบราณหลายแห่ง รวมถึงอุมม์ อัล-กา'อับ ซึ่งเป็นสุสานหลวงที่ฝังพระบรมศพของฟาโรห์หลายพระองค์ในยุคแรกๆ สุสานหลวงดังกล่าวได้เริ่มถูกมองว่าเป็นที่ฝังศพที่สำคัญอย่างยิ่ง และในเวลาต่อมามันก็กลายเป็นที่ผู้ใดก็พึงปรารถนาที่จะถูกฝังไว้ในพื้นที่ ซึ่งนำไปสู่การเจริญเติบโตของความสำคัญของเมืองในฐานะสถานที่ทางศาสนา
ปัจจุบัน อไบดอสมีชื่อเสียงมาจากอนุสรณ์วิหารของฟาโรห์เซติที่ 1 โดยปรากฏคำจารึกจากช่วงสมัยราชวงศ์ที่สิบเก้าแห่งอียิปต์ ซึ่งเป็นที่รู้จักไปทั่วโลกในชื่อของ บันทึกพระนามกษัตริย์แห่งอไบดอส บันทึกพระนามดังกล่าวเป็นบันทึกพระนามของฟาโรห์ตามลำดับเวลาพร้อมด้วยสลักคาร์ทูชของฟาโรห์ส่วนใหญ่ของอียิปต์โบราณตั้งแต่ฟาโรห์เมเนสจนถึงฟาโรห์แรเมซีสที่ 1 ซึ่งเป็นพระราชบิดาของพระองค์ นอกจากนี้ยังเป็นที่รู้จักเกี่ยงข้องกับภาพสลักแห่งอไบดอส ซึ่งปรากฏตัวอักษรฟินิเชียนโบราณ และอราเมอิก โดยพบบนผนังของวิหารแห่งเซติ
วิหารขนาดใหญ่และเมืองโบราณส่วนใหญ่ถูกฝังอยู่ใต้อาคารสมัยใหม่ทางทิศเหนือของวิหารแห่งเซติ โครงสร้างดั้งเดิมและวัตถุโบราณภายในจำนวนมากถือว่าไม่สามารถกู้คืนได้และสูญหาย ซึ่งอาจจะถูกทำลายโดยการก่อสร้างในสมัยใหม่
มอเตอร์สปอร์ตเกมส์

มอเตอร์สปอร์ตเกมส์  เป็นการแข่งขันกีฬามอเตอร์สปอร์ตหลากหลายชนิดของประเทศต่าง ๆ ที่จัดโดยสหพันธ์รถยนต์ระหว่างประเทศ
การแข่งขันครั้งแรกจัดขึ้นที่ประเทศอิตาลี ในปี ค.ศ. 2019 และรัสเซียเป็นผู้ชนะการแข่งขัน การแข่งขันปี ค.ศ. 2020 ถูกเลื่อนออกไปเป็นปี ค.ศ. 2021 และต่อมาก็เลื่อนมาเป็นปี ค.ศ. 2022 เนื่องจากการระบาดทั่วของโควิด-19 สหพันธ์รถยนต์ระหว่างประเทศประกาศว่าการแข่งขันในปี ค.ศ. 2022 จะจัดขึ้นที่เมืองมาร์กเซย และจะจัดขึ้นในวันที่ 29–30 ตุลาคม ค.ศ. 2022
ชนิดกีฬา.
มีกีฬาทั้งหมด 9 ชนิด ครอบคลุม 16 สาขา ซึ่งรวมอยู่ในโปรแกรมโอลิมปิก ณ จุดใดจุดหนึ่งในประวัติศาสตร์ของการแข่งขัน
<templatestyles src="Legend/styles.css" />  กีฬาปัจจุบัน
<templatestyles src="Legend/styles.css" />  ไม่รวมอีกต่อไป
จ้าวเหรียญทองแบ่งตามปี.
จำนวนครั้ง
มอเตอร์สปอร์ตเกมส์ 2019

<templatestyles src="Motorsport season/styles.css" />
 มอเตอร์สปอร์ตเกมส์
 ค.ศ. 2019
ก่อนหน้า
ไม่มี
ถัดไป
2022
 เอซีไอวัลเลลังกาเซอร์กิต, กัมปาญาโน ดิ โรมา 1–3 พฤศจิกายน ค.ศ. 2019
มอเตอร์สปอร์ตเกมส์ 2019  เป็นการแข่งขันครั้งแรกของ มอเตอร์สปอร์ตเกมส์ ซึ่งจัดขึ้นที่เอซีไอวัลเลลังกาเซอร์กิต, กัมปาญาโน ดิ โรมา ตั้งแต่วันที่ 1 พฤศจิกายน ถึง 3 พฤศจิกายน ค.ศ. 2019 รัสเซียชนะการแข่งขันครั้งนี้
มอเตอร์สปอร์ตเกมส์ 2022

<templatestyles src="Motorsport season/styles.css" />
 มอเตอร์สปอร์ตเกมส์
 2022
ก่อนหน้า
2019
ถัดไป
2024
 พอล ริคาร์ด เซอร์กิตมาร์แซย์26–30 ตุลาคม ค.ศ. 2022
มอเตอร์สปอร์ตเกมส์ 2022  เป็นการแข่งขันครั้งที่สองของ มอเตอร์สปอร์ตเกมส์ จัดขึ้นในวันที่ 26–30 ตุลาคม ค.ศ. 2022 โดยมีมาร์แซย์เป็นเมืองเจ้าภาพ และ พอล ริคาร์ด เซอร์กิต, เลอ กาสแตลเล็ต, วาร์ เป็นสถานที่จัดการแข่งขันทั้งหมด ขึ้นอยู่กับสาชากีฬาแต่ละประเภท กำหนดการเดิมจัดขึ้นในวันที่ 23–25 ตุลาคม ค.ศ. 2020 และต่อมาเลื่อนเป็นวันที่ 29–31 ตุลาคม ค.ศ. 2021 การแข่งขันถูกเลื่อนออกไปสองปีติดต่อกันเนื่องจากการระบาดทั่วของโควิด-19 ตั้งแต่การแข่งขันครั้งนี้เป็นต้นไปมอเตอร์สปอร์ตเกมส์จะจัดแข่งขันทุก ๆ สองปี แทนที่จะเป็นรูปแบบประจำปี
โคโตโกะ ชิงูซะ

โคโตโกะ ชิงูซะ (; โรมาจิ: "Chigusa Kotoko"; 19 กรกฎาคม พ.ศ. 2398 – 1 กุมภาพันธ์ พ.ศ. 2487) เป็นบาทบริจาริกาท่านที่สี่ในจักรพรรดิเมจิ เธอเกิดในตระกูลขุนนาง เป็นธิดาของไวเคานต์อาริโต ชิงูซะ  กับมาซาโกะ ยตสึจิ  ธิดาของคิมิตสึ ยตสึจิ 
หลังถวายตัวเข้าเป็นบาทบริจาริกาในจักรพรรดิเมจิ โคโตโกะก็สนองพระเดชพระคุณประสูติการพระราชธิดาสองพระองค์ คือ เจ้าหญิงอากิโกะ ชิเงะโนะมิยะ (3 สิงหาคม พ.ศ. 2424 – 6 กันยายน พ.ศ. 2426) และเจ้าหญิงฟูมิโกะ มาซุโนะมิยะ (26 มกราคม พ.ศ. 2426 – 8 กันยายน พ.ศ. 2426) แต่ทั้งพระราชธิดาทั้งสองพระองค์ สิ้นพระชนม์จากภาวะเยื่อหุ้มพระสมองอักเสบขณะยังเป็นทาริกา เมื่อเดือนกันยายน พ.ศ. 2426 ในเวลาไล่เลี่ยกัน และโคโตโกะมิได้สนองพระเดชพระคุณประสูติการพระราชบุตรอีกเลย ภายหลังได้ถวายตัวเข้ารับใช้ในพระตำหนักของจักรพรรดินีเทเม
หลังสิ้นรัชสมัยจักรพรรดิเมจิแล้ว โดโตโกะและหญิงบาทบริจาริกาท่านอื่น ๆ ยังมีบทบาทในราชสำนักฝ่ายใน โดยยังใช้ชีวิตในฐานะสมาชิกของพระราชวงศ์ญี่ปุ่นตราบจนสิ้นอายุขัย
บูบัสติส

บูบัสติส (กรีก: "Boubastis" หรือ "Boubastos"; คอปติก: "Poubasti") หรือที่รู้จักในภาษาอาหรับว่า เทล-บัสตา หรือในภาษาอียิปต์โบราณว่า เพอร์-บาสต์ เป็นเมืองในสมัยอียิปต์โบราณ บ่อยครั้งกล่าวกันว่าเมืองแห่งนี้เป็นเมืองเดียวกันกับเมืองไพ-เบเซท ("py-bst", เอเซเคียล 30:17) ในไบเบิล บูบัสติสเคยเป็นเมืองหลวงของเขตปกครองท้องถิ่นบูบัสติส ตั้งอยู่ริมแม่น้ำไนล์ในบริเวณดินดอนสามเหลี่ยมปากแม่น้ำไนล์ของอียิปต์ล่าง และมีชื่อเสียงในฐานะศูนย์กลางการบูชาเทพีบาสเทต ซึ่งเป็นเทพีแมว และด้วยเหตุนี้ที่นี้จึงกลายเป็นแหล่งเก็บมัมมี่แมวที่สำคัญในอียิปต์
ซากปรักหักพังของเมืองตั้งอยู่ในเขตชานเมืองของเมืองอัซซะกอซีกในปัจจุบัน
สหพันธ์เทคบอลนานาชาติ

สหพันธ์เทคบอลนานาชาติ  เป็นหน่วยงานกำกับดูแลกีฬาเทคบอลและพาราเทคบอล สหพันธ์เทคบอลนานาชาติมีหน้าที่รับผิดชอบในการจัดการแข่งขันระดับนานาชาติที่สำคัญของเทคบอล โดยเฉพาะอย่างยิ่ง เทคบอลชิงแชมป์โลก
สมาพันธ์เทคบอลนานาชาติก่อตั้งขึ้นในเดือนมีนาคม พ.ศ. 2560 หลังจากเริ่มมีกีฬาชนิดนี้ในปี พ.ศ. 2557 สำนักงานใหญ่ตั้งอยู่ในบูดาเปสต์ ปัจจุบันมีสมาชิก 124 สหพันธ์ระดับชาติ
สมาพันธ์เทคบอลนานาชาติมีหน้าที่รับผิดชอบในการกำกับดูแลและการจัดการกีฬาเทคบอลในระดับสากล การพัฒนาและส่งเสริมเทคบอลทั่วโลก ประมวลกฎและข้อบังคับอย่างเป็นทางการของกีฬาเทคบอล สนับสนุนการจัดตั้งสหพันธ์แห่งชาติ การศึกษาและการพัฒนานักกีฬา ผู้ฝึกสอน และเจ้าหน้าที่ด้านเทคนิค อนุมัติการแข่งขันและกิจกรรมระดับชาติและนานาชาติ การสร้างและรักษาสถิติระดับโลก และการกำกับดูแล การจัดการ และการพัฒนากีฬาพาราเทคบอล
คณะกรรมการ.
คณะกรรมการสหพันธ์เทคบอลนานาชาติประกอบด้วยประธานสหพันธ์เทคบอลนานาชาติ , ซึ่งเป็นผู้คิดค้นกีฬานี้ ผู้ร่วมก่อตั้งและรองประธานสหพันธ์เทคบอลนานาชาติ เยอร์กี กัตเตียน, ผู้ร่วมก่อตั้งเทคบอลและประธานสหพันธ์เทคบอลนานาชาติ วิคเตอร์ ฮุสซาร์, เลขาธิการทั่วไป มาริอุส ไวเซอร์ จูเนียร์ ทีมผู้บริหารนำโดย แมทธิว เซอร์เทน ผู้อำนวยการฝ่ายกีฬา
สมาชิกสหพันธ์.
"รายชื่อสมาชิกสหพันธ์"
ปัจจุบันมีสมาชิกสหพันธ์เทคบอลแห่งชาติ 130 แห่งทั่วทั้งห้าทวีป
ตำบลกุฎโง้ง

กุฎโง้ง เป็นตำบลหนึ่งในอำเภอพนัสนิคม จังหวัดชลบุรี ตั้งอยู่ทางทิศตะวันตกของอำเภอพนัสนิคม ระยะทางห่างจากตัวจังหวัด 22 กิโลเมตร และห่างจากตัวอำเภอ 1.5 กิโลเมตร มีเนื้อที่รวมทั้งสิ้น 5.40 ตารางกิโลเมตร (3,375 ไร่) 
พื้นที่ตำบลกุฎโง้งส่วนใหญ่เป็นพื้นที่ราบลุ่มและท้องนา สภาพดินเหมาะแก่การเพาะปลูก พืชไร่ พืชหมุนเวียน และทำการปศุสัตว์ ส่วนสภาพสังคมมีโรงเรียนทั้งหมดสามแห่ง ด้านสาธารณสุขนั้นมีโรงพยาบาลพนัสนิคมตั้งอยู่ในเขตพื้นที่
ที่ตั้งและอาณาเขต.
ตำบลกุฎโง้งมีอาณาเขตติดต่อกับตำบลข้างเคียง ดังนี้
ประวัติ.
ตำบลกุฎโง้งเป็นตำบลหนึ่งของอำเภอพนัสนิคม จังหวัดชลบุรี เป็นตำบลเก่าแก่ในจังหวัดชลบุรี และปรากฏหลักฐานเกี่ยวกับการให้ใช้ชื่อ "ตำบลกุฎโง้ง" ในหนังสือราชกิจจานุเบกษา พ.ศ. 2448 เป็นรายชื่อตำบลหนึ่งในอำเภอพนัสนิคม
กุฎโง้งเดิมเป็นชื่อหมู่บ้านที่ตั้งอยู่ตรงทางโค้งของลำน้ำและมีน้ำขังอยู่เป็นบริเวณกว้าง และเป็นชุมชนลาวอีกกลุ่มหนึ่งที่อพยพมาพร้อมกับเจ้าเมือง จึงเรียกแหล่งน้ำนี้ ตามภาษาถิ่นของตนเองว่า "กุดโง้ง" ซึ่งหมายถึง แหล่งน้ำขังตรงทางโค้ง แต่คำนี้ เป็นความหมายที่ไม่เป็นมงคลมากนักในสมัยใหม่ จนกระทั้งถึงสมัยรัชกาลที่ 7 ประเทศมีความเจริญขึ้นภาษาลาวหรือภาษาอีสาน ถูกกลืนด้วยภาษาไทยกลางที่มีความหมายดีกว่า หมู่บ้านนี้จึงเขียนขึ้นใหม่เป็น "กุฎโง้ง" หมายถึง กุฏิตั้งอยู่ตรงทางโค้ง เพราะมีวัดตั้งอยู่ริมน้ำตรงทางโค้งนั้นด้วย 
การปกครองส่วนภูมิภาค.
การปกครองส่วนภูมิภาค.
ตำบลกุฎโง้งแบ่งพื้นที่การปกครองออกเป็น 6 หมู่บ้าน ได้แก่
การปกครองส่วนท้องถิ่น.
ท้องที่ตำบลกุฎโง้ง มีองค์กรปกครองส่วนท้องถิ่น เพียงแห่งเดียว คือ เทศบาลตำบลกุฎโง้ง ครอบคลุมพื้นที่ตำบลกุฎโง้งทั้งหมด ซึ่งเดิมมีฐานะเป็นสภาตำบลกุฎโง้ง ก่อนที่จะได้รับการจัดตั้งเป็นองค์การบริหารส่วนตำบลกุฎโง้งใน พ.ศ. 2539 แล้วจึงได้รับการจัดตั้งเป็นเทศบาลตำบลใน พ.ศ. 2555 ตามประกาศกระทรวงมหาดไทย เมื่อวันที่ 6 สิงหาคม พ.ศ. 2555 และมีผลในวันที่ 31 สิงหาคม พ.ศ. 2555
ประชากร.
พื้นที่ตำบลกุฎโง้งประกอบด้วยหมู่บ้านทั้งสิ้นจำนวน 6 หมู่บ้าน มีจำนวนประชากร 6,286 คน แบ่งเป็นชาย 2,956 คน หญิง 3,320 คน (เดือนธันวาคม 2564)
       หมายถึงจำนวนประชากรได้เพิ่มขึ้นเมื่อเทียบกับปีก่อน
       หมายถึงจำนวนประชากรได้คงเดิมเมื่อเทียบกับปีก่อน
       หมายถึงจำนวนประชากรได้ลดลงเมื่อเทียบกับปีก่อน
ช็อง ซ็อง-อิล (นักแสดง)

จอง ซอง-อิล (เกิด 3 กุมภาพันธ์ ค.ศ. 1980) เป็นนักแสดงชาวเกาหลีใต้ มีชื่อเสียงจากการรับบท ฮา โด-ย็อง ในละครชุดทางโทรทัศน์ของเน็ตฟลิกซ์เรื่อง "เดอะกลอรี" (2022–2023)
เทคบอลชิงแชมป์โลก 2022

เทคบอลชิงแชมป์โลก 2022  เป็นการแข่งขันเทคบอลชิงแชมป์โลกครั้งที่ 5 จัดขึ้นที่นูเรมเบิร์ก ประเทศเยอรมนี ตั้งแต่วันที่ 23 ถึง 27 พฤศจิกายน ค.ศ. 2022 มีนักกีฬา 211 คนจาก 55 ประเทศเข้าร่วมการแข่งขันทั้งหมด 5 ประเภท ได้แก่ ชายและหญิงเดี่ยว ชายและหญิงคู่ และคู่ผสม
จอลลิบี

จอลลิบี  เป็นร้านอาหารจานด่วนสัญชาติฟิลิปปินส์ ของบริษัทจอลลิบีฟู้ดส์คอร์เปอเรชั่น (JFC) ข้อมูลจากเดือนธันวาคม พ.ศ. 2564 ระบุว่า JFC มีหน้ารัานจอลลิบีรวม 1,500 สาขาทั่วโลก ในเอเชียอาคเนย์, ตะวันออกกลาง, ฮ่องกงกับมาเก๊า, อเมริกาเหนือ และยุโรป
ประวัติ.
ในปี พ.ศ. 2518 โทนี ตัน คักเตียง (Tony Tan Caktiong,) และครอบครัว ได้เปิดร้านไอศกรีมแฟรนไชส์ของแมกโนเลียในเขตกูเบาของนครเกซอน ต่อมาร้านไอศกรีมสาขานี้เริ่มให้บริการอาหารจานร้อนและแซนด์วิชตามคำขอของลูกค้า และต่อมารายการอาหารเหล่านี้กลายเป็นที่นิยมกว่าไอศกรีม ครอบครัวจึงตัดสินใจเปลี่ยนร้านเป็นอาหารจานด่วน ซึ่งกลายมาเป็นร้านสาขาแรกของจอลลิบีในปี พ.ศ. 2521 ที่ปรึกษาด้านการบริหาร Manuel C. Lumba เป็นผู้แนะนำให้ครอบครัวเปลี่ยนแผนการดำเนินธุรกิจในครั้งนี้ โดยชื่อแรกเริ่มของร้านคือ "Jolibe" และต่อมาจึงเปลี่ยนเป็น "Jollibee"
ส่วนบริษัทที่ตั้งขึ้นเพื่อบริหารร้านอาหารในชื่อ จอลลิบีฟู้ดส์คอร์เปอเรชั่น ตั้งขึ้นในเดือนมกราคม พ.ศ. 2521 ในสิ้นปีเดียวกันนั้น จอลลิบีได้เปิดสาขาใหม่รวมเจ็ดสาขาในนครมะนิลา และสาขาแฟรนไชส์แรกของจอลลิบีเปิดที่ซานตาครูซ มะนิลา ในปี พ.ศ. 2522
ผลิตภัณฑ์.
ผลิตภัณฑ์อาหารของจอลลิบีได้รับอิทธิพลจากอาหารจานด่วนแบบอเมริกัน เช่นเดียวกับอาหารแบบฟิลิปปินส์
ในบรรดาสินค้าขายดีที่สุดของจอลลิบีคือ ยัมเบอร์เกอร์ ซึ่งมีมาตั้งแต่ช่วงปีแรกของร้าน, ชิกเก้นจอย จานไก่ทอดที่เริ่มขายมาตั้งแต่ปี พ.ศ. 2523 ทั้งรสดั้งเดิมและรสเผ็ด และ จอลลิสปาเกตตี ซึ่งเป็นสปาเกตตีหวานแบบฟิลิปปินส์
นอกประเทศฟิลิปปินส์ ยังมีผลิตภัณฑ์ที่ปรับให้เข้ากับท้องถิ่นเพิ่มเข้ามาในบางประเทศ เช่น ไก่ผัดพริกในเวียดนาม หรือ นาซีเลอมัก ในบรูไน
หมายเหตุ.
<templatestyles src="Reflist/styles.css" />